ET Euroopa Liidu Teataja C 157/10

Prantsuse valitsuse teatis seoses Euroopa Parlamendi ja aasta direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Teadaanne vedelate või gaasiliste süsivesinike uurimise ainuõigusliku tegevusloa ehk nn Sens’i ja Sergines’i loa taotlemise kohta)

(EMPs kohaldatav tekst)

2010/C 157/06

11. detsembril 2009 esitas ettevõte Realm Energy International, registrijärgse aadressiga Berkeley Square House, 2nd Floor, Berkeley Square, London, W1J 6BD, UNITED KINGDOM, taotluse ainuõigusliku tegevusloa ehk nn Sens’i loa saamiseks, et uurida vedelaid ja gaasilisi süsivesinikke.

8. jaanuar 2010 esitas ettevõte Concorde Energy LLC registrijärgse aadressiga 137 Bull Lea Road, Suite 200, Lexington, KY 40511, UNITED STATES OF AMERICA, taotluse ainuõigusliku tegevusloa ehk nn Sergines’i loa saamiseks, et uurida vedelaid ja gaasilisi süsivesinikke.

Kõnealused load, mida taotletakse viieks (5) aastaks, hõlmavad Aube’i, Seine-et-Marne’i ja Yvonne’i departemangus asuvat 775 ruutkilomeetri suurust ala. Tegevusload kehtivad järgmiste geograafiliste koordinaatidega määratud maa-alal, kusjuures algmeridiaaniks on Pariisi meridiaan.

Punkt Idapikkuskraad Põhjalaiuskraad A 0,80 53,90 B 0,83 53,90 C 0,83 53,85 D 0,91 53,85 E 0,91 53,90 F 1,10 53,90 G 1,10 53,80 H 1,30 53,80 I 1,30 53,70 J 1,20 53,70 K 1,20 53,60 L 1,10 53,60 M 1,10 53,50 N 0,90 53,50 O 0,90 53,80 P 0,80 53,80

Taotluste esitamine ja loa andmise kriteeriumid

Algse taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamise ja maa-aluse ladustamise õigust käsitleva 2. juuni 2006. aasta määruse nr 2006-648 artiklites 4 ja 5 (Journal officiel de la République française, 3. juuni 2006).

Huvitatud ettevõtjad võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud „Teatises süsivesinike kaevandamisõiguse kohta Prantsusmaal” (avaldatud 30. detsembri 1994. aasta Euroopa Ühenduste Teatajas C 374, lk 11) ja kinnitatud kaevandamise ja maa-aluse ladustamise õigust käsitleva 2. juuni 2006. aasta määrusega nr 2006-6482 (Journal officiel de la République française, 3. juuni 2006).

Konkureerivad taotlused esitatakse kaevandamisküsimustega tegelevale ministrile allpool osutatud aadressil. Otsused esialgse taotluse ja konkureerivate taotluste kohta võetakse vastu kahe aasta jooksul arvestatuna kuupäevast, mil Prantsuse asutused said kätte esialgse taotluse, seega hiljemalt 11. detsembril 2011.

Tingimused ja nõuded kaevandamise ja selle peatamise kohta

Taotlejatel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 2. juuni 2006. aasta määrusest nr 2006-649, milles käsitletakse kaevandamistegevust, maa-alust ladustamist ning kaevandus- ja ladustamiskontrolli (Journal officiel de la République française, 3. juuni 2006).

Lisateavet võib saada ökoloogia-, energeetika-, säästva arengu ja mereministeeriumist (Ministère de l'ecologie, de l’energie, du développement durable et de la Mer): energeetika ja kliima peadirektoraat, energeetika direktoraat (Direction générale de l'énergie et du climat, Direction de l’énergie), varustuskindluse ja uute energeetikatoodete osakond (Sous-direction de la sécurité d’approvisionnement et nouveaux produits énergétiques), Grande Arche/Paroi Nord, 92055 La Défense Cedex, FRANCE, Tel. +33 140819529.

Eespool nimetatud õigusaktidega saab tutvuda Légifrance’i veebisaidil: http://www.legifrance.gouv.fr

(1) EÜT L 164, 30.6.1994, lk 3.